1. ΝΟΜΟΣ 2617 της 11/18 Ιουν. 1921 (ΦΕΚ Α΄ 105) Περί του εν Σάμω Αρχειοφυλακείου. Άρθρ.1.-Το εν Σάμω υπάρχον Αρχειοφυλακείον διατηρείται. Το προσωπικόν δ’αυτού αποτελείται εξ ενός αρχειοφύλακος επί βαθμώ και μισθώ γραμματέως β΄ τάξεως και ενός κλητήρος επί μηνιαίω μισθώ δραχμών ογδοήκοντα. Άρθρ.2.-Διορίζεται αρχειοφύλαξ ο έχων πτυχίον Νομικής ή Φιλοσοφικής Σχολής του ημετέρου ή αλλοδαπού ομοταγούς Πανεπιστημίου, ή προϋπηρετήσας επί πενταετίαν ως αρχειοφύλαξ του αυτού Αρχειοφυλακείου, επί του Ηγεμονικού της νήσου καθεστώτος. Ο κλητήρ, τραυματίας πολέμου κατά προτίμησιν, διορίζεται και απολύεται κατά πρότασιν του αρχειοφύλακος. Άρθρ.3.-Τον αρχειοφύλακα αναπληροί εις εκ των γραμματέων της Νομαρχίας Σάμου, υπό του Νομάρχου οριζόμενος. Άρθρ.4.-Εν τω Αρχειοφυλακείω τούτω θα φυλάσσωνται ταξινομημένα τα εν αυτώ υπάρχοντα έγγραφα των διαφόρων Αρχών της Ηγεμονίας Σάμου και όσα άλλα ήθελον ορισθή δια Β.Δ/των. Άρθρ.5.-Τα υπό των εχόντων συμφέρον λαμβανόμενα αντίγραφα των εν τω Αρχειοφυλακείω κατατεθειμένων εγγράφων, δημοσίων και ιδιωτικών, θα πιστοποιώνται δια της υπογραφής και της σφραγίδος του αρχειοφύλακος, θεωρούμενα ίσα τοις πρωτοτύποις μέχρι της επί πλαστότητι προσβολής αυτών, κατά τας διατάξεις της Πολιτικής Δικονομίας. Άρθρ.6.-Δια να ληφθή εκτελεστόν απόγραφον αποφάσεώς τινος εκ των εν τω Αρχειοφυλακείω κατατεθειμένων αποφάσεων των προϋφισταμένων εν Σάμω Δικαστηρίων, ο αρχειοφύλαξ θέλει εκδίδει απλούν αντίγραφον αυτής, επί του οποίου, παραδιδομένου εις το γραφείον του Δικαστηρίου του αντικαταστήσαντος το εκδόν την απόφασιν ταύτην Δικαστήριον, θέλει περιάπτεσθαι ο τύπος της εκτελέσεως και εξ αυτού θα χορηγήται εις τον αιτούντα το εκτελεστικόν απόγραφον. Το εκδοθέν, κατά τα ανωτέρω, υπό του αρχειοφύλακος  αντίγραφον, εφ’ ου περιήφθη ο τύπος της εκτελέσεως, θα κατατίθηται εις το Αρχειοφυλάκειον, ίνα βιβλιοδετήται μετά των άλλων κατά τον αυτόν τρόπον εκδιδομένων απογράφων, εις ίδιον τόμον δι’ έκαστον των δικαστηρίων των εκδοσάντων τας αποφάσεις, γιγνομένης μνείας περί της εκδόσεως και της χρονολογίας του απογράφου επί του πρωτοτύπου της αποφάσεως. Ομοιοτρόπως θέλει γίνεσθαι και δια την έκδοσιν εκελεστών απογράφων των συμβολαίων των προϋφισταμένων συμβολαιογραφείων Σάμου, της εκδόσεως γιγνομένης υφ’ ενός των συμβολαιογράφων των εδρευόντων εν τη περιφερεία του συμβολαιογραφείου εκείνου εις ο έχει συνταχθή το τον τύπον της εκτελέσεως περιαφθησόμενον συμβόλαιον. Άρθρ.7.-Ο αρχειοφύλαξ οφείλει να φροντίζη περί της φυλάξεως των εγγράφων και της καταλλήλου τοποθετήσεως και ταξινομήσεως αυτών εν τοις αρχείοις, εις τρόπον ώστε οι έχοντες συμφέρον να λαμβάνωσιν όσον ένεστιν ευκολώτερον γνώσιν αυτών, και να εκδίδη τα αιτούμενα αντίγραφα και πιστοποιητικά. Είνε δε υπεύθυνος δια πάσαν απώλειαν ή βλάβην των εγγράφων προελθούσαν εξ υπαιτιότητος ή ασυγγνώστου αμελείας αυτού. Άρθρ.8.-Εν τω προϋπολογισμώ του Κράτους αναγράφεται ετησία πίστωσις δραχμών χιλίων δι’ έξοδα γραφικής ύλης, φωτισμού, θερμάνσεως και καθαρισμού του Αρχειοφυλακείου Σάμου. 